Аоппозициаа рыдгылаҩцәа, иаҳхысыз атәыла ахада иалхра алҵшәақәа иашам ҳәа иԥхьаӡаны Аҟәа еизеит. Акциа хацыркын Аԥсуа драматә театр аҿаԥхьа. Аамҭақәак рышьҭахь еизаз атәыла ахада Иусбарҭа ахыбрахь инеиит.
Зықьҩык инарзынаԥшуа аоппозициаа рхаҭарнакцәа атәыла ахада Иусбарҭа аҿаԥхьа еизеит, ахыбра аҩналара рҽазыршәеит. Урҭ рыхәҭак ахыбра ашә ԥҽны иҩналеит.
Аԥсны аиҳабыра зыҩноу ахыбра аԥхасҭа аҭан ажьырныҳәа 9 рзы аоппозициа еиҿнакааз аҿагыларатә акциаан. Амитинг иалахәыз актәи аихагыла ашәқәеи аԥенџьырқәеи ԥҽны ахыбра иҩналеит. Аиҳабыратә хыбрақәа рыԥхасҭа ахәшьара нагӡаны иҟаҵам.
АКХ ахантәаҩы иҳәеит алхрақәа раан абиуџьет анырра ду шаиуа, аха алхратә комиссиа иалшо зегь шыҟанаҵо амцхә анымхразы.
Аԥсны Жәлар реизара адепутатцәа Рауль Ҳаџьымба ԥхьатәара данца ашьҭахь инапынҵақәа рынагӡара Валери Бганба инапы ианырҵеит.
Рауль Ҳаџьымба имаҵура аанижьит ажьырныҳәа 12 рзы шәҩыла Аԥсны ауааԥсыра уи дҵаны ианықәдыргыла ашьҭахь.
Ажьырныҳәа 12 ахәылԥаз Рауль Ҳаџьымба инапы аҵаиҩит Аԥсны ахада имаҵура шаанижьуазы арзаҳал, атәылаҿы ԥшьымш имҩаԥысуаз аҿагыларатә акциақәа рышьҭахь.
Рауль Ҳаџьымба ажьырныҳәа 12 рзы Аԥсны ахада инапынҵақәа шышьҭеиҵо азы арзаҳал хатәгәаԥхарала инапы аҵеиҩит.
Шәҩыла аоппозициаа рыдгылаҩцәа аҳәынҭқарратә дача аҿаԥхьа еизеит, Рауль Ҳаџьымба инапынҵақәа шьҭеиҵарц азы адҵа ҟаҵо.
Аҿагыларатә акциа аиҿкааҩцәа ируаӡәку Ахра Аҩӡба идгылаҩцәа рахь ааԥхьара ҟаиҵеит иеихалыху акгьы рымгарц Аҳәынҭқарратә дачахь рнеираан.
Аҭагылазаашьа аҭышәныртәаларазы Аԥсныҟа ажьырныҳәа 10 рзы даахьан Урыстәыла Ашәарҭадаратә хеилак ахантәаҩы ихаҭыԥуаҩ Рашид Нургалиев, Урыстәыла азинхьчаратәи амчратәи усбарҭақәа рхаҭарнакцәа рделегациа дацны.
Уаанӡа Аслан Бжьаниа иҳәахьан Рауль Ҳаџьымба зааибагарак ахь дкылымсыр, аҭагылазаашьа еицәахар шалшо.
Аԥсны Алхратә комиссиа хада аӡбамҭа аднакылеит 2020 шықәса хәажәкырамза 22 рзы аиҭалхрақәа мҩаԥгазарц.
Аԥсны Алхратә комиссиа хада ажьырныҳәа 12 рзы имҩаԥнагаз абрифинг аан ирыларҳәеит Аԥсны ахада иалхрақәа хәажәкыра 22, 2020 шықәса рзы ишымҩаԥысуа.
Азиндырҩы Фрида Лазԥҳа, Sputnik аинтервиу аҭо, Аԥсны ишьақәгылаз аполитикатә ҭагылазаашьа дахцәажәеит.
Аԥсны Алхратә комиссиа хада атәыла ахада иалхра ҿыцқәа рымҩаԥгара арыцхә ашьақәыргыларазы аилатәара мҩаԥнагеит амҽыша, ажьырныҳәа 12 рзы.
Аԥсны Алхратә комиссиа хадаҿы ахада иалхра ҿыцқәа ррыцхә ашьақәыргыларазы аилатәара амҩаԥысра иаҿуп асабша, ажьырныҳәа 12 рзы, АКХ официалла ирыланамҳәаӡацт иаднакылаз аӡбамҭа атәы.
Иахьа ашьыжь ахада Иусбарҭахь инеиз аоппозициатә мчрақәа рблок аԥхьагыла Аслан Бжьаниа иазгәеиҭеит Sputnik акорреспондент илеиҳәеит Алхратә комиссиа хада аилатәара иахьа ишымҩаԥысуа.
Уаанӡа Алхратә комиссиа хада ахантәаҩы Ҭамаз Гогьиа иҳәахьан АКХ аилатәара ашәахьа, ажьырныҳәа 13 рзы имҩаԥысуеит ҳәа.
Аԥсны Иреиҳаӡоу аӡбарҭа ахашшааратә коллегиа иазханаҵеит ҭагалан имҩаԥысыз атәыла ахада иалхрақәа рзы Аԥсны АКХ аихшьаалақәа иашамызт ҳәа. Абри алагьы иазыӡбоуп аиҭалхрақәа рымҩаԥгара.
Ажьырныҳәа 10 ахәылбыҽха Аԥсныҟа дааит Урыстәыла Ашәарҭадаратә хеилак ахантәаҩы ихаҭыԥуаҩ Рашид Нургалиев урыстәылатәи амчратәи азинхьчаратәи усбарҭақәа рхаҭарнакцәа злоу аделегациа даланы.
Аҟәа аҿагыларатә акциа хацыркын ажьырныҳәа 9 рзы. Аԥхьа ауаа еизеит Аԥсуа драматә театр аҿаԥхьа. Аамҭақәак рышьҭахь ахада Иусбарҭа ахыбра аҿаԥхьаҟа ииасит. Амш акыр инеихьаны ахыбра иажәлеит, ашәқәеи аԥенџьырқәеи ҿыхуа.